Avainsanat

Tiivistelmä



Avainsanat

1. Yhteisön tavaramerkki – Yhteisön tavaramerkin määritelmä ja hankkiminen – Ehdottomat hylkäysperusteet – Tavaramerkit, jotka muodostuvat yksinomaan sellaisista merkeistä tai merkinnöistä, joita voidaan käyttää osoittamaan tavaran ominaisuuksia – Tavoite – Vapaana pitämisen tarve

(Neuvoston asetuksen N:o 207/2009 7 artiklan 1 kohdan c alakohta)

2. Yhteisön tavaramerkki – Yhteisön tavaramerkin määritelmä ja hankkiminen – Ehdottomat hylkäysperusteet – Tavaramerkit, jotka muodostuvat yksinomaan sellaisista merkeistä tai merkinnöistä, joita voidaan käyttää osoittamaan tavaran ominaisuuksia – Käsite

(Neuvoston asetuksen N:o 207/2009 7 artiklan 1 kohdan c alakohta)

3. Yhteisön tavaramerkki – Yhteisön tavaramerkin määritelmä ja hankkiminen – Ehdottomat hylkäysperusteet – Tavaramerkit, jotka muodostuvat yksinomaan sellaisista merkeistä tai merkinnöistä, joita voidaan käyttää osoittamaan tavaran ominaisuuksia – Sanamerkki ecoDoor

(Neuvoston asetuksen N:o 207/2009 7 artiklan 1 kohdan c alakohta)

4. Yhteisön tavaramerkki – Yhteisön tavaramerkin määritelmä ja hankkiminen – Ehdottomat hylkäysperusteet – Tavaramerkit, jotka muodostuvat yksinomaan sellaisista merkeistä tai merkinnöistä, joita voidaan käyttää osoittamaan tavaran ominaisuuksia – Käsite – Merkin, joka kuvailee tavaran kiinteän osan ominaisuutta, kuuluminen soveltamisalaan

(Neuvoston asetuksen N:o 207/2009 7 artiklan 1 kohdan c alakohta)

Tiivistelmä

1. Ks. tuomion teksti.

(ks. 14 kohta)

2. Ks. tuomion teksti.

(ks. 15 ja 16 kohta)

3. Sanamerkki ecoDoor, jonka rekisteröintiä on haettu seuraavia, Nizzan sopimuksen mukaisiin luokkiin 7, 9 ja 11 kuuluvia tavaroita varten: ”Sähkökäyttöiset talous- ja keittiökoneet ja -laitteet (luokassa 7), koneet ja laitteet juomien ja/tai ruokien valmistukseen, pumput viilennettyjen juomien antamiseen käytettäväksi yhdessä juomien viilentämiseen tarkoitettujen laitteiden kanssa; astianpesukoneet; sähköiset pyykin ja vaatteiden käsittelemiseen tarkoitetut koneet ja laitteet (luokassa 7), mukaan lukien pyykinpesukoneet, lingot”, ”Juoma- tai elintarvikeautomaatit, myyntiautomaatit” ja ”Lämmitys-, höyrynkehitys- ja keittolaitteet, muun muassa liedet, kypsentämiseen, paistamiseen, grillaamiseen, paahtamiseen, sulattamiseen ja lämpimänä pitämiseen tarkoitetut laitteet, vedenlämmityslaitteet, jäähdytyslaitteet, erityisesti jääkaapit, pakastimet, kylmätiskit, juomien jäähdytyslaitteet, jääkaappipakastimet, jäädytyslaitteet, sorbetti- ja jäätelökoneet; kuivauslaitteet, erityisesti myös pyykinkuivauskoneet, pyykin kuivaamiseen tarkoitetut koneet”, on yhteisön tavaramerkistä annetun asetuksen N:o 207/2009 7 artiklan 1 kohdan c alakohdassa tarkoitetulla tavalla kuvaileva yhteisön tavaramerkkiä koskevassa hakemuksessa mainituille tavaroille englanninkielisten keskivertokuluttajien näkökulmasta.

Koska yhtäältä osan ”eco” mielletään tarkoittavan ”ekologista” ja toisaalta osan ”door” tulkitaan viittaavan ”oveen”, kohdeyleisö ymmärtää välittömästi sanan ”ecodoor” tarkoittavan ”ekologista ovea” tai ”rakenteeltaan ja toimintatavaltaan ekologista ovea”.

Koska kyseisissä tavaroissa voi olla ovia, haettu tavaramerkki kuvailee kulloinkin kyseessä olevaan tavaraan kuuluvan oven ekologisia ominaisuuksia.

Kyseisten tavaroiden osalta oven ekologiset ominaisuudet ovat samaten tärkeitä sen tavaran ekologisuuden kannalta, jonka osa ovi on.

Kuluttajat kiinnittävät yhä enemmän huomiota tavaroiden ekologisiin ominaisuuksiin, kuten niiden energiankulutukseen, sekä ympäristöystävälliseen valmistusprosessiin. Tämä koskee erityisesti kyseisiä tavaroita, etenkin kun ne muun muassa kuluttavat energiaa. Ekologisuus on siten näiden tuotteiden olennainen ominaisuus.

Näin ollen kohdeyleisö mieltää haetun tavaramerkin kuvailevan kyseisten tavaroiden olennaista ominaisuutta eli niiden ekologisuutta, koska tavaramerkki kuvailee näissä tavaroissa olevien ovien ekologisia ominaisuuksia.

(ks. 18, 24 ja 28–31 kohta)

4. Merkki, joka kuvailee tavaran kiinteän osan ominaisuutta, voi kuvailla myös kyseistä tavaraa. Näin on silloin, kun kohdeyleisö voi mieltää kyseisen osan ominaisuuden, jota merkki kuvailee, vaikuttavan merkittävästi itse tavaran olennaisiin ominaisuuksiin. Tässä tapauksessa kohdeyleisö yhdistää heti ja asiaa tarkemmin pohtimatta merkin kuvaileman osan ominaisuuden kyseessä olevan tavaran olennaisiin ominaisuuksiin.

(ks. 26 kohta)